
Ehituslubade väljastamine

1. ASJAOLUD JA MENETLUSE KÄIK
Narva Linnavalitsuse korralduse vastuvõtmiseks laekusid ehitiste omanikelt ehituslubade väljastamise taotlused koos seadusega ettenähtud korras kooskõlastatud ehitusprojektide ja riigilõivu maksekorraldustega. Ehitusprojektide vastavust projekteerimistingimustele, kehtestatud planeeringule, seadustele ning teistele õigusaktidele on kontrollinud Arhitektuuri- ja planeerimise osakond ning projektid on kooskõlastatud peaarhitektiga. Esitatud dokumentides ehitusseaduse §24 toodud ehituslubade väljastamise keeldumise põhjused puuduvad. Seega, ehituslubade väljastamiseks takistusi ei ole.
2.    ÕIGUSLIKUD ALUSED

2.1. Ehitusseaduse § 23 lõike 1 kohaselt ehitusloa väljastab ja tunnistab kehtetuks kohalik omavalitsus.

2.2. Narva linna ehitusmääruse §24  lõigete 4, 5 kohaselt koostab ehitusjärelevalveosakond haldusakti eelnõu ehitusloa väljastamise või sellest keeldumise kohta ning esitab selle Linnavalitsusele kinnitamiseks.
3. OTSUS
Väljastada ehitusload alljärgnevatel aadressidel:
3.1. Peetri plats 3 Narva Külalistekeskuse ruumide laiendamiseks ning varikatuse ehitamiseks;
3.2. A. Puškini tn 40 majandushoone rekonstrueerimiseks;
3.3. Kreenholmi 42 korterelamu fassaadide rekonstrueerimiseks;
3.4. Juhkentali tn 9 korterelamu katusekatte rekonstrueerimiseks;
3.5. Rakvere tn 8 üksikelamu laiendamiseks ja rekonstrueerimiseks;

3.6. Sädeme tn 17 aiamaja püstitamiseks;
3.7. Jõesuu tn 19 üksikelamu laiendamiseks ja rekonstrueerimiseks;
3.8. Põhja tn 179 aiamaja püstitamiseks;

3.9. Kevade tn 3 korterelamu osaliseks rekonstrueerimiseks (sokli ja sillutisriba rekonstrueerimine ning keldrikorruse akende kinnimüürimine);
3.10. Uusküla tn 9 korterelamu fassaadide rekonstrueerimiseks (katusekatte rekonstrueerimine, katuselae soojustamine, välisseinte ja sokli soojustamine, trepikodade ja keldrikorruse klaasimine, lodžade soojustamine ja klaasimine, sillutisriba ja välistreppide rekonstrueerimine, peasissekäikude välisuste väljavahetamine ja varikatuste rekonstrueerimine).
4. RAKENDUSSÄTTED
4.1. Käesolev korraldus jõustub seadusega ettenähtud korras.

4.2. Käesolevat korraldust on võimalik vaidlustada Tartu Halduskohtu Jõhvi  kohtumajas 30 päeva jooksul arvates korralduse teatavakstegemisest.  

